stanford-oval/wikipedia huggingface dataset:
סורסטרומינג

| --- | --- |

פחית סורסטרומינג פתוחה
 
 מאכלים
 סוג:  fermented fish 
 מטבח:  המטבח השוודי 
 מוצא:  שוודיה
 מרכיבים עיקריים:  מליח אטלנטי
 
סרטון: הכנת מנה מסורתית של סורסטרומינג בטורטייה, ויקימניה 2019, סטוקהולם
סורסטרומינג (בשוודית: Surströmming; בתרגום מילולי משוודית: הרינג חמוץ) הוא הרינג מותסס ומומלח מעט, מהים הבלטי. סורסטרומינג הוא מאכל מסורתי במטבח השוודי, לפחות מאז ימי המאה ה-16.
דג המליח האטלנטי, הידוע בשם סטרומינג בשוודית, הוא קטן יותר מאשר המליח האטלנטי שנמצא בים הצפוני. באופן מסורתי, ההגדרה של סטרומינג היא "דג הרינג שנמצא במים המליחים של הים הבלטי מצפון למצר קאלמאר". את דגי ההרינג המשמשים להכנת הסורסטרומינג דגים לרוב בתקופה שקודמת להשרצה באפריל ומאי.
במהלך ייצור הסורסטרמינג, משתמשים בכמות מספקת של מלח בישול כדי למנוע מההרינג הנא להירקב ובו בזמן לאפשר לו לבצע את תהליך התסיסה. דגים מותססים נוצרים בתהליך ארוך, וההתססה במהלך תקופה של חצי שנה לפחות מעניק לדגים את הריח החזק האופייני להם ואת הטעם החומצי במקצת. על פי מחקר יפני, לפחית סורסטרומינג שרק עכשיו נפתחה יש ריח שכמעט דומה לצחנת ריקבון גופה, והריח הזה אפילו חזק יותר מריח שמאפיין מנות דגים מותססים באופן דומה כמו המאכל הקוריאני העשוי מדג משומר הנקרא Hongeo-hoe או הדגים המיובשים ומשומרים בסגנון יפני, kusaya .
בסוף שנות ה-40 של המאה ה-20, יצרני הסורסטרומינג בשוודיה התאגדו בשדולה ופנו למועצה המלכותית השוודית על מנת שימנעו מכירת דגים שאינם מותססים באופן מלא. הצו שהוצא אסר על מכירת הסחורה שיוצרה בשנה הנוכחית בשוודיה לפני יום חמישי השלישי בחודש אוגוסט. בעוד שהפקודה כבר לא מופיעה בספרים, הקמעונאים עדיין שומרים על התאריך הזה כדי לבצע את ה"פרמיירה" של תנובת הדגים האלו לאותה שנה.
מקור

סורסטרומינג הוא חלק מהמטבח השוודי לפחות מאז המאה ה-16.
דגים מותססים הם מרכיב עיקרי ותיק במטבחים אירופאיים. הממצאים הארכאולוגיים העתיקים ביותר המעידים על ייצור מזון של דגים מותססים הם מלפני כ-9,200 שנה ומקורם באזור שכיום נמצא בדרום שוודיה. דוגמאות מעט עתיקות פחות כוללות גארום (ציר על בסיס דגים שהיה נפוץ בעת העתיקה) שהיה בשימוש בעיקר על ידי היוונים והרומאים הקדומים, ורוטב ווסטרשייר, שיש בו גם מרכיב משמעותי של דגים מותססים.
ייתכן ותהליך של שימור דגים באמצעות התססה במי מלח בריכוז נמוך התפתח כאשר התהליך היה יקר יחסית בגלל עלות המלח הגבוהה. בעידן המודרני, הדגים מושרים בתחילה בתמיסת מלח חזקה ששואבת מהם את הדם, ואז מותססים במי מלח בריכוז נמוך יותר בחביות לפני שהם מועברים לשימור בקופסאות שימורים.
תהליך השימור בקופסאות שימורים, שהחל במאה ה-19, איפשר לשווק את המוצר בחנויות ולאחסן אותו בבתים פרטיים, בעוד שלפני השימור הזה השלב הסופי היה אחסון של הדגים בחביות עץ גדולות ובחביות עץ קטנות יותר שהכילו כליטר אחד. תהליך השימור גם איפשר לשווק את המוצר באזורים דרומיים יותר בשוודיה.
תהליך כימי

תהליך התסיסה מתרחש באמצעות אוטוליזה ומתחיל מאנזים חומצה לקטית הנוצר בעמוד השדרה של הדגים. יחד עם בקטריות נוספות נוצרות חומצות נוספות המייצרות ריח חריף, כמו חומצה פרופנואית, חומצה בוטירית וחומצה אצטית. מימן גופרתי מיוצר גם בתהליך. המלח מעלה את הלחץ האוסמוטי של התרכובת כך שהלחץ מגיע לרמה גבוהה מאוד, מעל הרמה בה יכולים לשגשג חיידקים האחראים על ריקבון. מאחר שהלחץ האוסמוטי של התרכובת גבוה, נמנע תהליך פירוק של חלבונים לאוליגופפטידים וחומצות אמינו. במקום זה, התנאים האוסמוטים מאפשרים לחיידקים ההלנאירוביום לשגשג ולפרק את הגליקוגן של הדגים לחומצות אורגניות, מה שמקנה בסופו של התהליך את הטעם החמוץ (חומצי).
תהליך ההפקה

נהוג לדוג את דגי ההרינג בחודשים אפריל-מאי, כאשר הם במצב מצוין מעט לפני המועד בו הם משריצים, ועדיין לא פוטמו יתר על המידה. הם מוכנסים לתוך תמיסת מי מלח בריכוז גבוה מאוד לכ-20 שעות, מה שגורם להוצאת הדם מהדגים. לאחר מכן מולקים לדגים את ראשם, מנקים אותם מבפנים ומכניסים אותם לתמיסת מלח חלשה יותר. החביות מונחות בחדר מבוקר טמפרטורה, שם נשמרת טמפרטורה של 15–20 מעלות צלזיוס. תהליך שימור הדגים בקופסאות מתרחש החל מתחילת חודש יולי במשך כחמישה שבועות בערך. כעשרה ימים לפני המועד המשוער בו ניתן יהיה למכור את המוצר, הוא כבר מופץ לסיטונאים. התסיסה של הדג תלויה בריכוז אנזימי חומצת החלב בעמוד השדרה של הדג, ומתרחש באופן מיטבי בתנאים הנכונים (טמפרטורה וריכוז תמיסת מי-המלח). הטמפרטורה הנמוכה בצפון שוודיה היא אחד הפרמטרים המשפיעים על אופי המוצר הסופי.
בעבר, לפני שהיו נהוגות שיטות שימור מודרניות, נמכר הסורסטרומינג בחביות עץ לצריכה מיידית, שכן אפילו חביות קטנות שהכילו כליטר אחד יכולות היו לדלוף.
תהליך התסיסה נמשך בפחית השימורים, מה שעלול לגרום להתנפחות של קופסת השימורים, מה שבדרך כלל יהווה סימן לבוטוליזם או להרעלת מזון מסיבה אחרת, מה שעלול לקרות במזון משומר בקופסאות שאינו מותסס. זנים שונים של חיידקי Halanaerobium אחראים ליכולת ההבשלה. חיידקים אלו מייצרים פחמן דו-חמצני ומספר תרכובות האחראיות לריחות הייחודיים השונים שמאפיינים את המאכל: חומצה פרופנואית (פרופוניון), ביצה רקובה (מימן גופרתי), חמאה בוטירית (חומצה בוטירית), וויניגרי (חומצה אצטית).
סורסטרומינג נמכר בדרך כלל בחנויות מכולת בכל רחבי שוודיה.
אכילת סורסטרומינג

השוודים צורכים בדרך כלל סורסטרומינג החל מיום חמישי השלישי של אוגוסט, שידוע כ"יום הסורסטרומינג", עד תחילת ספטמבר. בגלל הריח החזק, לעיתים קרובות אוכלים סורסטרוממינג בחוץ. קופסת השימורים לרוב נפתחת במרחק מה משולחן האוכל ולעיתים קרובות מנקבים את הקופסה תוך כדי טבילה שלה בדלי מים, או לאחר הקשה והרמה שלה בזווית של 45 מעלות כלפי מעלה, כדי למנוע מהגז הנפלט מהפחית להתיז מי-מלח.
סורסטרומינג מגיע בשתי צורות: ללא ניקוי החלק הפנימי (כשרק הראשים הוסרו) או כפילטים. הדג מרוקן לפני האכילה, ומסירים את עמוד השדרה ולעיתים את העור. ביצי דגים שמקורן בסורסטרומינג נאכלות בדרך כלל יחד עם הדג.
לעיתים קרובות אוכלים את הסורסטרומינג ביחד עם טונברוד, לחם דק רך או פריך (לא לבלבל עם לחם שוודי נפוץ אחר, שהוא פריך). מקור השימוש בטרונברוד באזור החוף הגבוה, שם המסורת היא להכין כריך באמצעות שתי חתיכות קשות ממנו מרוחות בחמאה. בנוסף לדגים, שתי התוספות הנפוצות ביותר הן תפוחי אדמה (חתוכים או מחיתיים, לרוב תפוחי אדמה שקדיים) ובצל סגול חתוך דק. בדרך כלל אוכלים את הסורסטרומינג ללא לחם יחד עם המרכיבים הנלווים אליו. כדי לאזן את הטעם החזק של הדג, לפעמים מתווספות גבינות וסטרבוטן .
בחלק הדרומי של שוודיה נהוג להשתמש במגוון תבלינים כמו קוביות של בצל סגול חתוך, גרדפיל (שמנת חמוצה מותססת, בדומה לסמטנה) או קרם פרש, עירית, ולעיתים אפילו עגבנייה ושמיר קצוץ.
סורסטרומינג מוגש בדרך כלל עם שוט של סנאפס, בירות קלות כמו למשל פילזנר או לאגר, svagdricka (סוג של בירה קטנה), מים, או חלב קר. יש מחלוקת בין אניני טעם על מה מומלץ לשתות כשאוכלים את הסורסטרומינג. המאכל משמש בדרך כלל כמוקד פסטיבלים מסורתיים הנקראים surströmmingsskiva .
יש מחלוקות לגבי המאכל. בעוד שחלק מהאנשים חושבים שמדובר במנה שוודית מסורתית ישנם כאלו שאומרים שמדובר ב"דג מסריח וזה הכל" זהו אוכל הנתון למחלוקות ותשוקות רציניות, כמו גם המאכל הנורווגי, לוטפיסק .
מוזיאון

ב-4 ביוני 2005, נפתח המוזיאון הראשון לסוטרסטרומינג בעולם בסיפסמאלן 20 קילומטרים (12 מיל) דרומית-מזחית לאורנסלנדסוויק, עיירה בקצה הצפוני של החוף הגבוה. שמו של המוזיאון הוא "Fiskevistet" (תרגום של: "מאהל הדגים").
דעה בינלאומית

מבקר האוכל והסופר הגרמני וולפגנג פאסבנדר כתב כי "האתגר הגדול ביותר בעת אכילת סורסטרמינג הוא להקיא רק אחרי הביס הראשון, ולא לפניו".
דעה בינלאומית > חוקי מנהל המזון

מאחר שבסיס המנה הוא הרינג שמקורו בים הבלטי, הסורסטרומינג כיום מכיל רמות גבוהות יותר של דיאוקסינים ו-PCB מהמותר באיחוד האירופי. בשוודיה התקבלה החרגה מכללים אלו בשנים 2002–2011, ולאחר מכן הוגשה בקשה לחידוש החריגה. היצרנים של המאכל אמרו שאם הבקשה תידחה, הם יורשו להשתמש רק בהרינג שאורכו הוא פחות מ-17 סנטימטרים, המכיל רמות נמוכות יותר של החומרים שהיו בחריגה, מה שישפיע על זמינות ההרינג בו אפשר להשתמש.
דעה בינלאומית > איסורים בחברות תעופה

באפריל 2006 אסרו כמה חברות תעופה גדולות (כמו למשל אייר פראנס, בריטיש איירווייז, פינאייר ו-KLM) את הגשת הדגים בטענה כי הפחיות המכילות את הדגים נפיצות בלחץ גבוה. מכירת הדגים הופסקה לאחר מכן בנמל התעופה הבינלאומי של סטוקהולם, ארלנדה. יצרני הדגים כינו את החלטת חברות התעופה כהחלטה של "אנאלפביתים תרבותיים", וטענו שמדובר ב"מיתוס שדגים משומרים יכולים להתפוצץ".
דעה בינלאומית > פינוי גרמני

בשנת 1981 פינה בעל בית גרמני דייר ששכר ממנו דירה ללא הודעה מוקדמת לאחר שהשוכר פיזר מי מלח של סורסטרומינג בחדר המדרגות של בניין הדירות. כאשר בעל הבית נלקח לבית המשפט, קבע בית המשפט כי החלטתו הייתה מוצדקת ומצידו של בעל הבית הודגמה הטענה על ידי פתיחת פחית באולם בית המשפט. בית המשפט הגיע למסקנה כי הוא "שכנע את עצמו כי הריח המגעיל של מי המלח מהדגים חרגו בהרבה מהמידה שאפשר היה לצפות ששאר הדיירים בבניין יסבלו".
הפניות

Ringblom, Fredrik and Westerlund, Örjan (2009) סורסטרוממינג: En handbok. גרנדין. ISBN 978-91-85329-81-6 ISBN 978-91-85329-81-6 . (שוודית)
ראו גם

רשימת מעדנים
גארום - רוטב דגים מותסס פופולרי באימפריה הרומית בעת העתיקה
קולאטורה די אליצ'י - רוטב טיפוסי של אמלפי הקשור בגרום
Hákarl - כריש תוסס איסלנדי
דוריאן - פרי בעל ריח חריף מאוד מדרום מזרח אסיה
קיוויאק - ציפורים מותססות בעור חותם מגרינלנד
הערות שוליים

↑  They are about one third the size of North Sea herring (Swedish sill) that is adapted to salt water. UNEP (United Nations Environment Programme)
↑  Excerpt from Hakkou ha chikara Nari, Takeo Koizumi, NHK Ningen Kouza 2002
↑  Ingeborg Borgenstierna och Thomas Larsson Festdagar – Från Vår fru till vår fru quoted by Nordiska Museet, Stockholm (Swedish)
↑  Signs of early settlement in the Nordic region date back to the cradle of civilization, EurekAlert! 8 Feb 2016
↑  Kurlansky M. "Chapter 8. A Nordic Dream". Salt: A World History. London: Vintage Books. p. 138. ISBN 978-0-09-928199-3.
1 2  McGee, Harold (2004). On Food and Cooking (Revised ed.). Scribner. p. 236. ISBN 0-684-80001-2.
↑  Ruben Madsen, surströmming producer
↑  "Surströmming or Sour Herring". נבדק ב-25 באפריל 2019. {{cite web}}:  (עזרה)
↑  "Olika sätt att äta surströmming". www.aftonbladet.se. Aftonbladet. נבדק ב-24 במאי 2015. {{cite web}}:  (עזרה)
↑  Lyregård, Berit (11 באוגוסט 2005). "Surströmming ska ätas med finess". www.dn.se. Dagens Nyheter. נבדק ב-24 במאי 2015. {{cite web}}:  (עזרה)
↑  Schmidt, Claes; Lund, Sara. "Kulturkrock!". www.allas.se. Allas. אורכב מ-המקור ב-2017-02-24. נבדק ב-2019-08-30.
1 2  Bevanger, Lars (1 באפריל 2006). "Airlines ban 'foul' Swedish fish". BBC. נבדק ב-2007-09-24. {{cite news}}:  (עזרה)
↑  Location of Skeppsmalen
↑  "Ta en tur med vädret". www.expressen.se. Expressen. 18 ביולי 2005. נבדק ב-24 במאי 2015. {{cite web}}:  (עזרה)
↑  "Wolfgang Fassbender in Swiss newspaper [[Neue Zürcher Zeitung]], August 2011". אורכב מ-המקור ב-2011-11-24. נבדק ב-2011-09-25.
↑  "Surströmmingen är räddad". Västerbottens-kuriren. 8 באפריל 2011. נבדק ב-2011-09-06. {{cite news}}:  (עזרה)(הקישור אינו פעיל, June 2018)
↑  "Swedish fermented herring dish considered safety risk on airlines". 22 בספטמבר 2014. אורכב מ-המקור ב-2019-04-25. נבדק ב-2019-08-30. {{cite web}}:  (עזרה)
↑  Rechtsanwalt Frank – Georg Pfeifer. Störung des Mietgebrauchs durch Mieter.
סורסטרומינג בדרך ההגשה המסורתית: מוגשים על טונברוד עם תפוחי אדמה מבושלים וסלט
הכנת מנת סורסטרומינג מסורתית, ויקימניה 2019, סטוקהולם
סורסטרומינג עם תפוחי אדמה ובצל על טורנברוד בחמאה, מוגש עם חלב קר
פרימוריה

חבל מנהלי פרימוריה (ברוסית: Примо́рье‏, באופן רשמי: Приморский край; בתעתיק מדויק: פרימורסקי קראי) הוא סובייקט בפדרציה הרוסית. במתכונתו הנוכחית החבל הוקם בשנת 1938. נכון לשנת 2024 מתגוררים בו 1,806 אלף תושבים ובירתו עיר ולדיווסטוק.
החבל גובל בסין ממערב, בקוריאה הצפונית מדרום-מערב ובחבל המנהלי חברובסק מצפון.
היסטוריה

התיישבות אנושית באזור ידוע מהתקופה הפלאוליתית העליונה.
במאה ה-12 שטח היה בשליטת שושלת ג'ין. בהמשך השטח נכבש על ידי האימפריה המונגולית.
על בסיס חוזה אייגון (1858) ובהמשך הסכם פקינג (1860) השטח הועבר לשליטת האימפריה הרוסית. מרכז שלטוני היה בעיר ניקלוייבסק על אמור. בהמשך המרכז השלטוני היה בעיר חברובסק. בשנת 1884 הוקמה מושלות אמור שחבל הנוכחי היה חלקה ממנה.
בשנת 1891 החלה בניית הרכבת הטרנס-סיבירית ובשנת 1903 החלה תנועת רכבות בין סנקט פטרבורג לבין ולדיווסטוק. בניית מסילת רכבת תרמה תנועת התיישבות רוסית באזור. בפברואר 1917 התגוררו באזור כ-310 אלף תושבים.
בשנת 1920 באזור הוקמה רפובליקת המזרח הרחוק. הביסון להרחיב את שליטתה לאזור חברובסק לא הצליח. בשנת 1922 הרפובליקה נכללה ברוסיה הסובייטית ובאזור הוקם מחוז פרימוריה.
במחיצת שנות ה-20 של המאה ה-20 באשור התגוררו כ-600 אלף תושבים.
בקיץ 1938 באזור התחולל קרב אגם חאסאן בו כוחות הצבא האדום הביסו את הכוחות היפנים.
באוקטובר 1938 הוקם החבל הנוכחי. בשנת 1948 חלק משטחה של החבל הועבר לחבל חברובסק.
לאחר התפרקות ברית המועצות החבל החל לסבול מנטישה של תושבים רבים.
בשנת 2018 מרכז המזרח הרחוק הרוסי הועבר מחברובסק לולדיווסטוק.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ממשל

הרשות המחוקקת היא "אספה מחוקקת של חבל פרימוריה" שכוללת 40 חברים. בראש החבל עומד מושל שנבחר לכהונה של 5 שנים. בשנת 2018 נבחר אולג קוז'מיאקו. בשנת 2023 הוא נבחר לכהונה שנייה.
מבחינה מנהלית החבל כולל 22 ראיונים ו-12 ערים בעלי מעמד נפרד.
דמוגרפיה

נכון לשנת 2024 בחבל מתגוררים 1,806,393 תושבים. זאת לעומת 2,300 אלף תושבים בשנת 1991. כ-80% מאוכלוסיית החבל מתגוררת בערים. בעיר הגדולה - ולדיווסטוק מתגוררים כ-580 אלף תושבים.
בהתאם לנתוני מפקד אוכלוסין של שנת 2010 הרוסים מהווים כ-94% מאוכלוסיית המחוז, האוקראינים כ-0.7% (בשנת 1989 הם היו כ-8%), הקוריאנים כ-0.5%.
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשטח החבל המנהלי התגלו מרבצי מתכות שונות כגון טונגסטן, זהב, כסף, בדיל ונחושת.
כלכלה > תחבורה

בחבל קיימת רשת מסילות ברזל מסועפת שמבוססת על החלק המזרחי של הרכבת הטרנס-סיבירית. קיימות התפצלויות לקוריאה הצפונית והרפובליקה העממית של סין.
נמל התעופה הבין-לאומי ולדיווסטוק פועל משנת 1931. בנוסף לכך קיימות טיסות רבות פנימיות.
לנמלי הים של חבל תפקיד חשוב בכלכלה רוסית.
ישראל יצחק

| --- | --- |

 לידה:  1953 (בן 72 בערך)
 מדינה:  ישראל ישראל
 השתייכות:   משטרת ישראל
 תקופת הפעילות:  1978–2013 (כ־35 שנים)
 דרגה:    ניצב
 תפקידים בשירות
 מפקד מחוז ש"י  מפקד משמר הגבול  סמפכ"ל
 פעולות ומבצעים
   מלחמת יום הכיפורים   מלחמת לבנון  האינתיפאדה הראשונה  האינתיפאדה השנייה    מלחמת לבנון השנייה  מבצע עופרת יצוקה  מבצע עמוד ענן 
 עיטורים
   עיטור השירות
ישראל יצחק (נולד ב-1953) הוא ניצב בדימוס במשטרת ישראל, אשר בתפקידו האחרון כיהן כסגן המפקח הכללי של משטרת ישראל.
ביוגרפיה

יצחק נולד בירושלים ב-1953, הוריו עלו מעיראק שנתיים קודם לכן. שירת בצה"ל בחיל השריון ולחם במלחמת יום הכיפורים במסגרת פלס"ר 7, נפצע באורח קשה בקרב עמק הבכא. לאחר המלחמה המשיך בשירות קבע עד שהשתחרר בדרגת סגן לאחר תפקיד סגן מפקד פלוגה.
ב-1978 התגייס למשטרת ישראל ולשירות במשמר הגבול, שם שירת כמפקד פלוגה, קצין אגף מטה וקצין מבצעים ביהודה ושומרון, מפקד מג"ב עזה, מפקד משמר הגבול מרכז (קו התפר) ומפקד מג"ב שומרון. במהלך שירותו עוטר בעיטור השירות של משטרת ישראל על תפיסת חוליית מחבלים.
ב-2004 קודם לדרגת תת-ניצב ומונה לסגן מפקד משמר הגבול וב-2005 קודם לדרגת ניצב ומונה למפקד מחוז ש"י של המשטרה, האחראי על אכיפת החוק באזור יהודה ושומרון. בתקופתו כמפקד התבצעה תוכנית ההתנתקות ויצחק פיקד על פינוי ההתנחלויות שא-נור וחומש. בפברואר 2006 פיקד על הפינוי האלים של עמונה, התנהלות כוחות המשטרה בפינוי ספגה ביקורת, שהביאה להקמת ועדת חקירה פרלמנטרית שקבעה כי בפינוי הופעל כוח מופרז.
במאי 2007 מונה למפקד משמר הגבול. בתקופתו מוסד ואורגן מחדש מג"ב ירושלים, ועל מג"ב הוטלה אחריות על הטיפול במגזר הכפרי. במאי 2011 מונה לסגן המפכ"ל החדש יוחנן דנינו וכיהן בתפקיד עד מאי 2013.
ביולי 2021 התמנה ליו"ר עמותת הכומתות הירוקות.
יצחק מתגורר במושב זכריה נשוי אב לשלושה וסב לשבעה.
הערות שוליים

↑  אסיפה כללית שנתית - עמותת הכומתות הירוקות, באתר greenberets.co.il
ישראל יצחק במעבר קלנדיה, ברקע מאות מתפללים בדרכם לתפילות יום השישי בהר הבית, אוגוסט 2012
יהודה גדליה

| --- | --- |
 לידה:  המאה ה־15 ליסבון 
 פטירה:  סביבות 1526 סלוניקי
 תקופת הפעילות:  ?–1526 
 השתייכות:  רבני פורטוגל וסלוניקי
 תחומי עיסוק:  תלמוד, אגדה, הלכה, פסיקה
 
 תפקידים נוספים:  דפס
 
מכונת דפוס עתיקה
יהודה גדליה (המאה ה-15, ליסבון – סביבות 1526, סלוניקי, האימפריה העות'מאנית) היה רב ובעל בית דפוס, אשר פעל במאה ה-16 בפורטוגל ובסלוניקי.
ביוגרפיה

ר' יהודה גדליה בן משה גדליה דפס פורטוגזית, יליד ליסבון. עסק כמנהל עבודה בבית הדפוס של אליעזר טולדנו בליסבון. גורש מפורטוגל והתיישב בסלוניקי. בשנת 1515 הקים את הדפוס העברי הראשון שהוקם בעיר זו, תוך שימוש בגופנים שהביא עמו מליסבון. החל בהדפסת התלמוד בשנים 1519–1523. במהדורתו נכלל פירוש רש"י, אך לא התוספות. הגופן שבגמרא ריבוע ובפרשנות בכת"י רש"י בסגנון פורטוגל. אחת העבודות הראשונות שנדפסו הייתה "עין יעקב" של יעקב בן חביב, אשר גדליה העריך מאוד. ר' גדליה היה יודע ספר. רבי יעקב בן חביב מעיד בהקדמתו לעין יעקב על האיכות החשובה והיקרתית של עבודת בית הדפוס גדליה:
אמן ראוי, בעל שם, קשיש, בעל אופי חביב ואמין, הוא האיש המכובד והחכם הזה, כבוד הרב יהודה גדליה – ה' יגן עליו ויעניק לו חיים טובים וארוכים. הכרתי אותו בימיו הראשונים בליסבון בביתו של החכם הנכבד והצנוע – כבוד הרב אליעזר טולדנו ז"ל, שהיה כבן ואח לו, גדליה לקח על עצמו את עבודת הקודש שנעשתה בביתו של טולדאנו. כשהגיע לעיר הזאת, הרב גדליה הוציא הרבה כסף ומאמץ גדול כדי להשיג עבודה זו לשלמות. בניו ואחרים בביתו הקדישו את עצמם בלב שלם לעבודה זו.
גדליה עסק גם הוא בכתיבת ספרי הלכה ופירושי ספרי קודש וביניהם פירושו על מסכתות מהתלמוד הירושלמי, אינדוקס לתלמוד הירושלמי (קונסטנטינופול, 1573), פירוש למדרש רבה (סלוניקי, 1595), וכן הערותיו לזוהר (סלוניקי, 1596–1597).
גדליה נפטר בסביבות 1526 בסלוניקי. עבודת בית הדפוס נמשכה על ידי ילדיו, שהוציאו לאור כשלושים ספרים.
רשימה חלקית של ספרים שהודפסו בבית הדפוס בסלוניקי

בשנת 1522 הדפיס את עבודתו של יצחק עראמה "עקדת יצחק"
התלמוד, הודפס בשנים 1519–1523
"עין יעקב" של ר' יעקב בן חביב. שני סדרים ראשונות יצאו לאור ב-1516 אך המחבר נפטר לפי השלמת הדפסת כל הסדרים. בנו רבי לוי בן חביב השלים את המלאכה.
"מאיר איוב" של ר' מאיר עראמה.
"אות אמת" של רבי מאיר ב"ר שמואל בנבנישתי, הכולל גם את הגהות ר' יהודה גדליה.
"ארבעה טורים" לר' יעקב בן אשר, לפני שנת 1540.
"משמיע ישועה" של יצחק אברבנאל (מהדורה ראשונה), 1595.
חטיבת החרמון

| --- | --- |

 פרטים
 מדינה:  ישראל ישראל
 שיוך:   צה"ל
 סוג:  חטיבה מרחבית
 בסיס האם:  מחנה ערער
 אירועים ותאריכים
 תקופת הפעילות:  1978–2016  2021 – 19 במרץ 2024 (כחטיבת מילואים מרחבית)
 התמזגה לתוך:  חטיבת ההרים
 מקים היחידה:  אלישע שלם
 פיקוד
 יחידת אם:  אוגדת הבשן אוגדת הבשן
 דרגת המפקד:    אלוף-משנה
חטיבת החרמון (חטיבה 810) הייתה חטיבה מרחבית באוגדת הבשן שהייתה האחראית על גזרת החרמון. החטיבה פעלה בשנים 1978–2016 ו-2021–2024 ונפתחה מחדש בתור "חטיבת ההרים". מפקדה האחרון של החטיבה היה אלוף-משנה אבינועם אמונה.
היסטוריה

עד הקמת חטיבה 810, הייתה גזרת החרמון גזרה עצמאית תחת פיקודה של אוגדה 36. הגזרה בבט"ש כללה מפקדת גדוד סדירה (נקראה "מפקדת חרמונים"), שישבה במוצב ה"ישראלי" ופקדה על כל הגזרה בבט"ש. המוצב "ישראלי" כלל בנוסף למפקדה גם חיילים מיחידות ייעודיות. בנוסף היה מוצב מנהלתי ברכבל התחתון. המוצבים הנוספים באותה תקופה היו: "רכבל עליון", "מצפה שלגים" ו"עידו".
בשעת חירום הורכבה מפקדת החטיבה מקצינים מבה"ד 1, שהיוו מפקדת חטיבה מעל ל"מפקדת חרמונים". ההערכות בחירום כללה תפיסה של מוצבים ושל שטחים חיוניים מחוץ למוצבים.
החל משנת 1978 התקבלה החלטה בצה"ל להקים את "פרויקט חרמונים" – טיפול מטעם סגן הרמטכ"ל בכל הנושאים הקשורים לחרמון: תשתיות, תחום ההתארגנות לחורף, וההיבט האג"מי. את משימת ניהול הפרויקט קיבל לידיו קצין חיל ההנדסה אל"ם יגאל מילוא. במסגרת הפרויקט הוקמו מוצבים נוספים נוסף על מוצב הישראלי ומוצב מצפה שלגים. כמו כן נסללו דרכים, בוצרו מוצבים, נבנו רכבלים, ונרכשו כלי רכב המתאימים לנסיעה בשלג. כמו כן הוקמו יחידת האלפיניסטים ויחידת פינוי שלגים. בחורף 1981–1982 בסופה הראשונה קרס רוב המערך שנבנה בתקציבים אדירים: מבני הרכב קרסו וכן קו החשמל למפלס העליון. הרכבל למצפה שלגים נקרע וכן הרכבל בין המוצב העליון לישראלי (רכבל זה לא שופץ מאז).
היסטוריה > ציוני דרך עיקריים > 1978–1982

ב-1978 התחיל אלישע שלם בהקמת חטיבת המילואים, חטיבת המילואים תפסה את תפקידה של המפקדה מבית הספר לקצינים שהיה תפיסת הגזרה בשעת חירום. מפקדת הגזרה התרחבה והפכה ממפקדת גדוד למפקדת חטיבה, בראשות אל"ם בשירות סדיר. המפקדה עברה ממיקומה במוצב ה"ישראלי" למחנה ערער והיא הייתה האחראית על הגזרה בבט"ש. בשעת חירום מפקד הגזרה תפקד כסגנו של מח"ט המילואים. בתקופה זו הוקם גדוד מילואים בפיקודו של יהושע (שוקי) עוגן, הגדוד (7220) מבוסס על יוצאי חטיבת הצנחנים.
היסטוריה > ציוני דרך עיקריים > 1982–1985

בתקופת מלחמת לבנון הראשונה גזרת הר דב הייתה כולה באחריות החטיבה. בתום המלחמה הוחזרה גזרת הר דב לעוצבת חירם. ב-1983 נעשה איחוד של תפקידי מח"ט החירום ומח"ט הבט"ש: את הפיקוד על הגזרה קיבל המח"ט הסדיר. לאחר מלחמת שלום הגליל שרתו בחורף בלבנון צוותים של החטיבה: היחידה האלפיניסטית ויחידת פינוי שלגים. היחידות עסקו בפעילות מבצעית בשלג, בחילוץ ופתיחת צירים.
היסטוריה > ציוני דרך עיקריים > 1986–1993

בין השנים 1986–1993 הגזרה נמצאה בתקופת בינוי של מוצבים ותשתיות. גדוד מילואים חי"ר, שהתחלף מדי חודש, תפס את הגזרה. ההתייחסות לגזרה ולחטיבה השתנתה ונתפסה כגזרה חשובה, כתוצאה מכך איכות החיילים והמפקדים השתפרה. החל מ-1989 הגזרה נחלקת ל"מפלס עליון" ל"מפלס תחתון", כאשר על המפלס העליון מפקד קצין סדיר בדרגת סא"ל ועל המפלס התחתון מג"ד מילואים.
היסטוריה > ציוני דרך עיקריים > 1993–1995

ב-1993 גזרת הר דב עברה לאחריות החטיבה. הגזרה כללה את הר דב העליון ומוצבי החרמון. מפקדת החטיבה ב"ערער", מפקדת "מפלס עליון" ב"ישראלי", מפקדת "מפלס תחתון" ב"תחתון". גדודי מילואים תפסו את הגזרה.
היסטוריה > ציוני דרך עיקריים > 2003–2015

בספטמבר 2003 בעקבות קיצוצים בתקציב הביטחון, הוחלט לאחד זוגות של חטמ"רים העוסקים בבט"ש לאורך הגבולות תחת מפקדה אחת משותפת. במסגרת תהליך זה הוחלט על איחוד חטיבת החרמון עם עוצבת הגולן. ביולי 2007 החל תהליך פירוק החטיבה המאוחדת לשתי חטיבות מרחביות נפרדות. בשנת 2009 הוקמה החטיבה מחדש כחטיבה מרחבית.
ב-2014 עברה החטיבה פיקוד: מעוצבת געש שהפכה לאוגדה סדירה בלבד, לאוגדת הבשן, אוגדה מרחבית חדשה, שקיבלה אחריות על הביטחון השוטף בגזרת רמת הגולן והחרמון.
היסטוריה > ציוני דרך עיקריים > 2016

בשנת 2016 פורקה חטיבת החרמון בשנית ואוחדה עם עוצבת הגולן, ועל גזרת החטיבה הייתה אחראית מפקדת שליטה (משל"ט) חרמון (810) בפיקוד רס"ן טארק באדר. ההחלטה על האיחוד התקבלה, במסגרת התוכנית הרב-שנתית "גדעון". במסגרת פירוק החטיבה, הועברו גדודי המילואים שלה, לחטיבת יפתח שהוקמה מחדש כחטיבת חי"ר במילואים.
היסטוריה > ציוני דרך עיקריים > 2021

בספטמבר 2021 החטיבה הוקמה מחדש על ידי אל"ם אורן כהן ובהמשך על ידי אל"ם אבינועם אמונה, כחטיבת מילואים מרחבית, החטיבה מורכבת מיוצאי גדס"ר גולני, ומגדודי חטיבת הנח"ל והצנחנים.
היסטוריה > ציוני דרך עיקריים > 2024

לאור הלקחים הראשוניים ממלחמת חרבות ברזל נסגרה החטיבה לטובת הקמת חטיבה חדשה שקיבלה את השם חטיבת ההרים עם מרחב אחריות על גזרת ההרים של אצבע הגליל.
מפקדי חטיבת החרמון > "מפקדת חרמונים"

| שם | תקופת כהונה | הערות |
| --- | --- | --- |
| אפרים חירם | 1970–1971 | מפקד חטיבת חרמונים |
| צורי שגיא | 1971–1973 |  |
| צבי בר | 1973 |  |
| אפרים חירם | 1974 |  |
| איתן סט | 1975 |  |
| אילן אשל | 1975–1976 |  |
| אבירם חגי | 1976–1977 |  |
| אורי אמיר | 1977 |  |
| משה גבעתי | 1977–1978 |  |
| ישראל כנען | 1978–1979 |  |
מפקדי חטיבת החרמון > חטיבת החרמון

| שם | תקופת כהונה | הערות |
| --- | --- | --- |
| אלישע שלם | 1978–1980 | מילואים |
| אבי תלם | 1980–1981 |  |
| ציון זיו | 1981–1982 |  |
| שלום בן-משה | 1982–1984 | לימים קצין חינוך ראשי |
| משה שפירא | 1984–1986 |  |
| משה צין | 1986–1988 | לימים מפקד המכללה הבין-זרועית לפיקוד ולמטה |
| אלי אמיתי | 1988–1990 | לימים ראש חטיבת המבצעים במטכ"ל |
| משה קפלינסקי | 1990–1991 | לימים סגן הרמטכ"ל |
| יצחק גרשון | 1991–1993 | לימים אלוף פיקוד העורף |
| עמוס בן אברהם | 1993–1994 | לימים מפקד המכללה הבין-זרועית לפיקוד ולמטה |
| קובי מרום | 1994–1996 |  |
| ניצן פלג | 1996–1998 |  |
| מופיד מרעי | 1998–2000 |  |
| יואלי אור | 2000–2001 |  |
| יובל בזק | 2001–2002 |  |
| משה נידם | 2002–2006 | תחת פיקודו החטיבה הפכה לחטיבת מילואים |
| יהודה יוחננוף | 2006–ספטמבר 2009 |  |
| מוניר עמאר | ספטמבר 2009–אוגוסט 2012 | תחת פיקודו החטיבה חזרה להיות חטיבה מרחבית |
| אורן כהן | אוגוסט 2012–ספטמבר 2014 | לימים מפקד המכללה לפיקוד טקטי |
| אבינועם סטולוביץ' | ספטמבר 2014–אוגוסט 2016 | בסיום תפקידו החטיבה נסגרה והפכה למשל"ט חרמון |
| טארק בדר | אוגוסט 2016–2018 | מפקד משל"ט חרמון |
| אורן כהן | 2018–2021 | בשנית. מפקד משל"ט חרמון. לקרת סיום תפקידו החטיבה הוקמה מחדש כחטיבת מילואים מרחבית |
| אבינועם אמונה | 2021–2024 | תחת פיקודו החטיבה חזרה להיות חטיבת מילואים מרחבית. בסיום כהונתו נסגרה החטיבה |
לקריאה נוספת

מעיין ורימי, "בדרך לפסגה", סיפורה של חטיבת החרמון, הוצאת מפקדת קצין חינוך וגדנ"ע ראשי, 1995.
משה גבעתי, המערכה בחרמון - הקרבות ברכסי החרמון במלחמת יום הכיפורים ולאחריה, תל אביב: הוצאת מערכות והוצאת מודן, תשע"ה-2015.
משה גבעתי, הישרדות בספטמבר - לקחים מבצעיים ממלחמות ישראל, רעות: הוצאת 'רעות', התשע"ג–2013.
הערות שוליים

1 2   הוקמה חטיבה מרחבית חדשה בגבול סוריה-לבנון - חטיבת 'ההרים', באתר צה"ל, 19 במרץ 2024
1 2 3   "החרמון" 810 - חטיבת מילואים מרחבית חדשה בצה"ל, באתר צה"ל, 12 בספטמבר 2021
| ישראל חטיבות מרחביות בצה"ל  |
| --- | --- | --- |
| פיקוד הצפון | עוצבת ברעם  • עוצבת הגולן  • עוצבת חירם  • חטיבת ההרים  |  |
| פיקוד המרכז | חטיבת הבקעה  • חטיבת עציון  • חטיבת מנשה  • חטיבת אפרים  • חטיבת שומרון  • חטיבת בנימין  • חטיבת יהודה  |  |
| פיקוד הדרום | חטיבת יואב  • חטיבת פארן  • חטיבת הגפן  • חטיבת קטיף  |  |
המוצב הישראלי במלחמת יום כיפור
Pistenbully 200 פותח ציר
מגרסת שלג המיועדת לפינוי צירים עם שלג עמוק בעבודה במפלס העליון
יחידת האלפיניסטים של צה"ל באימון החורף
Bandvagn 206 של היחידה האלפיניסטית
Pistenbully 600 פותח ציר